Jørgen von Ansbach

**Jørgen von Ansbach** (født visstnok 1510 i Tyskland og død trolig 1591 i Skien) var en innvandret bergverkskyndig, norsk forretningsmann og senere borgermester i Skien. Hans etterkommere dominerte, særlig på 1600-tallet, trelasthandelen i Skiensdistriktet og Telemark.

Han kom ca. 1540 som bergverksforvalter til Skien i forbindelse med kong Christian 3.'s mislykte forsøk på å etablere bergverksindustri i Bratsberg. Han organiserte arbeidet med å lage vannrenner fra Hjellevannet til Skienselva, slik at vannet kunne drive oppgangssager. I løpet av noen år ble det etablert 12 sagbruk og trelasthandelen tok seg kraftig opp i Skien. 

Jørgen von Ansbach ervervet selv sagbruk og en rekke eiendommer i byen og distriktet. Han var en stor trelasthandler og ble i 1568 borgermester i Skien. Hans betydelige formue ble arvet av de fem døtrene hans. De fikk en rekke etterkommere som oppnådde stor makt og rikdom i Skien og Grenlandsdistriktet, bl.a. som trelasthandlere, bruks- og godseiere samt borgermestere og rådmenn. Blant etterkommerne er Hans Iversen, lagmannen Claus Andersen, dennes datter Anne Clausdatter på Borgestad gård og det meste av slekten Paus etter midten av 1600-tallet, og gjennom denne slekten bl.a. Henrik Ibsen.

Jørgen von Ansbachs ektefelles navn er ikke kjent, men Øystein Rian antar at hun «må ha vært av en gammel velstående norsk ætt».

## Nærmeste etterkommere

****Jørgen von Ansbach*** (død ca. 1591)
****Margrethe Jørgensdatter von Ansbach** (død ca. 1622), gift med trelasthandler, brukseier og rådmann i Skien Iver Christensen (se Morland) (død 1622)
***Gjert Iversen (ca. 1600–1657), kjøpmann i Skien
***Anne Iversdatter (1605–1642), gift med trelasthandler, brukseier og rådmann i Skien Cornelius Jansen Trinepol (1611–1678)
****Ingrid Corneliusdatter Trinepol (1632–1694), gift med sogneprest Povel Pedersson (Paus) (1625–1682)
*****Hans Povelsson Paus (1656–1715), sogneprest i Kviteseid, forfatter av *[[Stolt Anne]]*, gift med Susanne Amundsdatter Morland
*****Cornelius Povelsson Paus (1662–1723), sorenskriver i Øvre Telemark
******tipp-tipp-oldefar til Henrik Ibsen
***Hans Iversen (1617–1668), trelasthandler, godseier og Skiens rikeste mann i sin levetid
****Iver Hansen (ca. 1645–1693), godseier og lagmann i Skien, gift med Maren Clausdatter (1659–1716), datter av lagmann Claus Andersen og søster av Anne Clausdatter
****Gerhard (Gjert) Hansen (1652–1733), trelasthandler, skipsreder og rådmann i Skien, gift med Mechtele Mathiesen
****Karen Jørgensdatter von Ansbach** (død 1618), gift først med brukseier Søfren Nielsen (ca. 1540–1585) og siden med lagmann i Skien Engel Jensen
***Femja (Eufemia) Søfrensdatter (ca. 1570), gift med Christen Rytter og siden med Giert Jansen Hollender
****Dorthe Giertsdatter, gift med borgermester Anders Christensen
*****Maren Andersdatter, gift med fogd og kjøpmann Anders Michelsen
******Claus Andersen (1624–1681), lagmann i Skien mm., gift med Anne Christensdatter, datter av Christen Andersen og Anne Gundersdatter på Borgestad gård
*******Anne Clausdatter (1659–1713)
*****Christen Andersen (død 1641), godseier på Borgestad gård, gift med Anne Gundersdatter
******Aase Christensdatter, gift med prost i Øvre Telemark Amund Hansson Morland
*******Susanne Amundsdatter Morland (1670–1747), gift med sogneprest Hans Povelsson Paus (1656–1715)
******Anne Christensdatter, gift med lagmann i Skien mm. Claus Andersen (1624–1681)
*******Anne Clausdatter (1659–1713)
****Karen Giertsdatter (1585–1611), gift med borgermester i Skien Jan Corneliussen Trinepol (–1660)
*****Cornelius Jansen Trinepol (1611–1678), trelasthandler, brukseier og rådmann i Skien, gift med Anne Iversdatter (1605–1642), datter av trelasthandler Iver Christensen og Margrethe Jørgensdatter von Ansbach
******Ingrid Corneliusdatter Trinepol (1632–1694), gift med sogneprest Povel Pedersson (Paus) (1625–1682)
*******Hans Povelsson Paus (1656–1715), sogneprest i Kviteseid, forfatter av *[[Stolt Anne]]*, gift med Susanne Amundsdatter Morland
*******Cornelius Povelsson Paus (1662–1723), sorenskriver i Øvre Telemark
********tipp-tipp-oldefar til Henrik Ibsen
***Anna Engelsdatter (1584–1660), gift først med Jan Corneliussen Trinepol og siden med Claus Køster
****Karen Clausdatter Køster (1620–1686), gift med Giert Jansen Trinepol (1605)
****Claus Clausen Køster (–1658), gift med Inger Pedersdatter Paus (datter av Peder Povelsson Paus)
***Henrik Engelsen (1587), trelasthandler i Skien
***Maren Engelsdatter (1595–1660), gift med godseier Henrik Jacobsen Friis
****Karen Henriksdatter Friis (1625–1695), gift med Cornelius Jansen Trinepol (1611–1678)
***Lazarus Engelsen (–ca. 1643), godseier, gift med Helvig Nielsdatter Friis
****Maren Jørgensdatter von Ansbach**, gift først med Paul Brodersen og siden med rådmann i Skien Claus Jørgensen Niemann (ca. 1560–1612)
***Claus Clausen Niemann, rådmann i Skien
****Gjert Clausen Niemann, gift med Anne Gundersdatter i hennes andre ekteskap (hun var mormor til bl.a. Anne Clausdatter i sitt første ekteskap)
****(?) Jørgensdatter von Ansbach**, gift med lagmann i Oslo Peder Jørgensen

## Litteratur
* Ivar Seierstad: *Skiens historie*. *Bind I fra 1184 til ca 1814*, Skien 1958, side 129-130 m.fl.
* Øystein Rian: *Bratsberg på 1600-tallet. Stat og samfunn i [[symbiose]] og konflikt*.Oslo 1997, side 109-110 m.fl.
* S. H. Finne-Grønn: «Jørgen v. Ansbach, Engel Jensen og slegten Klouman». Norsk Personalhistorisk Tidsskrift vol. 1 (1910) s. 357
* Anders Bjønnes m.fl. (redaktører): *Segltegninger fra hyllingene i Norge 1591 og 1610*, utgitt av Norsk Slektshistorisk Forening, Oslo 2010, side 100 med tegning av et segl som han brukte 24. mai 1591, men som har forbokstavene I M  i seglet og derfor kan ha tilhørt en annen person.

## Referanser